ai4bharat/Pralekha huggingface dataset:
প্রধানমন্ত্রীরদপ্তর
ওড়িশায় ট্রেন দুর্ঘটনায় ক্ষতিগ্রস্তদের জন্য পিএমএনআরএফ থেকে এককালীন আর্থিক সাহায্যের ঘোষণা প্রধানমন্ত্রীর
নতুন দিল্লি, ৩ জুন, ২০২৩
প্রধানমন্ত্রী শ্রী নরেন্দ্র মোদী ওড়িশায় ট্রেন দুর্ঘটনায় ক্ষতিগ্রস্তদের প্রধানমন্ত্রীর জাতীয় ত্রাণ তহবিল থেকে এককালীন আর্থিক সাহায্যের কথা ঘোষণা করেছেন।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে :
"ওড়িশায় ট্রেন দুর্ঘটনায় নিহতদের নিকটাত্মীয়কে পিএমএনআরএফ থেকে এককালীন ২ লক্ষ টাকা আর্থিক সাহায্য দেওয়া হবে। আহতরা পাবেন ৫০,০০০ টাকা : প্রধানমন্ত্রী।"
CG/CB/AS/
(Visitor Counter : 61
প্রধানমন্ত্রীরদপ্তর
প্রধানমন্ত্রী আগামীকাল  ‘গ্লোবাল সিটিজেন লাইভ’-তে ভিডিও বার্তা দেবেন
নয়াদিল্লী, ২৪ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী আগামীকাল  সন্ধ্যায় ‘গ্লোবাল সিটিজেন লাইভ’-এর এক অনুষ্ঠানে ভিডিও বার্তা দেবেন।
‘গ্লোবাল সিটিজেন’ হল একটি বিশ্বমানের জনস্বার্থমূলক কর্মকান্ডের সঙ্গে যুক্ত সংস্থা, যারা চরম দারিদ্র দূরীকরণে কাজ করে চলেছে। ‘গ্লোবাল সিটিজেন লাইভ’ হল একটি ২৪ ঘণ্টার অনুষ্ঠান,যা ২৫ এবং ২৬ তারিখ অনুষ্ঠিত হবে। মুম্বাই, নিউ ইয়র্ক, প্যারিস, রিও ডি জেনেরিও, সিডনি, লস অ্যাঞ্জেলেস, লাগোস এবং সিওল সহ প্রধান শহরগুলিকে যুক্ত করে এই লাইভ অনুষ্ঠান হবে। অনুষ্ঠানটি ১২০টি দেশে এবং একাধিক সোস্যাল মিডিয়া চ্যানেলে সম্প্রচারিত হবে।
CG/SS/NS
(
মহাকাশদপ্তর
মহাকাশ নীতি
নয়াদিল্লি, ২৬ জুন ২০১৯
বর্তমানে মহাকাশে তৎপরতা সংক্রান্ত একটি বিল তৈরির প্রক্রিয়া চলছে। বহির্বিশ্বে রাষ্ট্রসংঘের চুক্তি অনুযায়ী ভারত একটি অংশীদার দেশ। আন্তর্জাতিক বিভিন্ন চুক্তি মেনে মহাকাশ নিয়ে জাতীয় স্তরে কর্মকান্ড স্থির করতে এই আইনে সংস্থান রাখা হচ্ছে। আন্তর্জাতিক নিয়ম মেনে এই আইনে যুক্তিসঙ্গত বিভিন্ন সংস্থান থাকছে।
উত্তর-পূর্বাঞ্চলে উন্নয়ন মন্ত্রকের স্বাধীন দায়িত্বপ্রাপ্ত এবং প্রধানমন্ত্রীর দপ্তর, কর্মীবর্গ, গণঅভিযোগ ও পেনশন, আনবিক শক্তি এবং মহাকাশ দপ্তরের প্রতিমন্ত্রী ড জিতেন্দ্র সিং আজ লোকসভায় এক প্রশ্নের লিখিত জবাবে এই তথ্য দিয়েছেন।
CG/CB/SB
(Visitor Counter : 108
আইনওবিচারমন্ত্রক
আইন ও বিচার বিভাগের স্বাধীন দায়িত্বপ্রাপ্ত প্রতিমন্ত্রী এবং ভিয়েতনামের বিচার মন্ত্রীর মধ্যে দ্বিপাক্ষিক বৈঠক
প্রেস ইনফরমেশন ব্যুরো
ভারত সরকার
নতুনদিল্লি ০৩জুলাই
নতুন দিল্লিতে গতকাল ২রা জুলাই ২০২৩-এর আইন ও বিচার বিভাগের স্বাধীন দায়িত্বপ্রাপ্ত প্রতিমন্ত্রী শ্রী অর্জুনরাম মেঘাওয়ালের সঙ্গে ভিয়েতনামের বিচারমন্ত্রী শ্রী লে থান লং-এর দ্বিপাক্ষিক বৈঠক হল আন্তরিক বন্ধুত্বপূর্ণ পরিবেশে । দু’পক্ষেই সংশ্লিষ্ট মন্ত্রকের প্রবীণ আধিকারিকদের নিয়ে প্রতিনিধিদল শামিল ছিল ।
আইন ও বিচার বিভাগের স্বাধীন দায়িত্বপ্রাপ্ত প্রতিমন্ত্রী শ্রী অর্জুনরাম মেঘাওয়াল দু’দেশের মধ্যে ৫০ বছরে্র অধিক সময় ধরে তৈরি হওয়া নিবিড় বন্ধুত্বের উল্লেখ করেন । ভারতের অ্যাক্ট ইস্ট পলিসির গুরুত্বপূর্ণ অংশীদার হিসেবে ভিয়েতনামের ওপর গুরুত্ব দেন তিনি ।
আইন ও বিচার ক্ষেত্রে সহযোগিতা বৃদ্ধি করার এই সুযোগের সদ্ব্যবহার করে দুই পক্ষ আলোচনা করেছে সার্বিক রণকৌশলগত অংশীদারের মর্যাদার সূত্রে দ্বিপাক্ষিক সম্পর্ককে আরও বেশি উচ্চতায় পৌঁছে দেওয়ার লক্ষ্যে ।
আইন ও বিচার ক্ষেত্রে দুই দেশের মধ্যে সহযোগিতা বৃদ্ধি করতে একটি সমঝোতাপত্র তৈরি করার সম্ভাবনা গড়ার প্রয়াসে গতি আনতে এই বৈঠক সহায়তাকারী হিসেবে প্রমাণিত হয়েছে ।
সমঝোতাপত্র সহ আইন ও বিচার ক্ষেত্রে সহযোগিতার বিস্তৃত পরিপ্রে্ক্ষিত নিয়ে আলোচনা এগিয়ে নিয়ে যেতে আধিকারিক স্তরে আলোচনায় সম্মত হয়েছে দুই পক্ষ ।
CG/AP/CC
(Visitor Counter : 44
প্রধানমন্ত্রীরদপ্তর
এশিয়ান গেমস ২০২২-এ অশ্বারোহী ড্রেসেজ দলের কয়েক দশক পর ঐতিহাসিক সোনা জয়ের প্রশংসা করেছেন প্রধানমন্ত্রী
নতুন দিল্লি, ২৬ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী হ্যাংঝৌ-তে এশিয়ান গেমস ২০২২-এ অশ্বারোহী ড্রেসেজ দলগত প্রতিযোগিতায় ৪১ বছর পর হৃদয় চেড্ডা, অনুশ আগরওয়াল, সুদীপ্তি হাজেলা এবং দিব্যাকৃতি সিং-এর সোনা জয়ের জন্য অভিনন্দন জনিয়েছেন।
এক্স বার্তায় প্রধানমন্ত্রী বলেছেন;
“এটি অত্যন্ত গর্বের বিষয় যে, আমাদের অশ্বারোহী ড্রেসেজ দল কয়েক দশক পর এশিয়ান গেমসে সোনা জিতেছে!
হৃদয় চেড্ডা, অনুশ আগরওয়াল, সুদীপ্তি হাজেলা এবং দিব্যাকৃতি সিং অসাধারণ দক্ষতা ও দলগত সংহতি প্রদর্শন করেছেন এবং আন্তর্জাতিক মঞ্চে আমাদের দেশের সম্মান এনে দিয়েছেন।
এই ঐতিহাসিক সাফল্য লাভের জন্য আমার আন্তরিক অভিনন্দন জানাই।”
PG/SS/SKD
(
প্রধানমন্ত্রীরদপ্তর
প্রধানমন্ত্রী যুবসম্প্রদায়কে রাজনীতিতে নিঃস্বার্থভাবে ও গঠনমূলকভাবে অবদান রাখার আহ্বান জানিয়েছেন সামাজিক দুর্নীতির মূল কারণ রাজনীতিতে পরিবারতন্ত্র : প্রধানমন্ত্রী
নয়াদিল্লি, ১২ জানুয়ারি, ২০২১
প্রধানমন্ত্রী শ্রী নরেন্দ্র মোদী রাজনীতিতে নিঃস্বার্থ ও গঠনমূলকভাবে অবদান রাখার জন্য যুবসম্প্রদায়কে আহ্বান জানিয়েছেন। দ্বিতীয় জাতীয় যুব সংসদ উৎসবের সমাপ্তি অনুষ্ঠানে বক্তব্য রাখতে গিয়ে তিনি বলেছেন, অন্যান্য ক্ষেত্রের মতো রাজনীতিতেও আজ বড়সড় পরিবর্তন হয়েছে। রাজনীতির আঙিনাতেও যুবসম্প্রদায়ের উপস্থিতি অত্যন্ত গুরুত্বপূর্ণ। প্রধানমন্ত্রী যুবসম্প্রদায়কে আশ্বস্ত করে বলেছেন, সৎ মানুষরা এখন কাজ করার সুযোগ পাচ্ছেন। এর ফলে, রাজনীতির বিভিন্ন অসাধু কাজকর্মের বিষয়ে যে পুরনো ধারণা ছিল, সেগুলি বদলানো সম্ভব হচ্ছে। আজ সততা এবং কার্যসম্পাদন অত্যন্ত গুরুত্বপূর্ণ হয়ে দাঁড়িয়েছে।
এ প্রসঙ্গে প্রধানমন্ত্রী রাজনীতিতে পরিবারতন্ত্রের বিষয়টি উল্লেখ করেছেন। তিনি বলেছেন, দুর্নীতি আজ মানুষের ওপর বোঝা হয়ে দাঁড়িয়েছে। দেশ আজ পরিবারিক যোগসূত্রের পরিবর্তে সততাকে গুরুত্ব দিচ্ছে এবং প্রার্থীরাও বুঝতে পারছেন, নির্বাচনে জয়লাভ করতে হলে ভালো কাজই একমাত্র বিবেচনার বিষয়।
যুবসম্প্রদায়কে পরিবারতন্ত্রের ব্যবস্থাকে উপড়ে ফেলার জন্য তিনি আহ্বান জানিয়েছেন। গণতান্ত্রিক ব্যবস্থায় পরিবারতান্ত্রিক রাজনীতি অদক্ষ ও একনায়কতন্ত্রকে প্রশ্রয় দেয়। কারণ, এই ধরণের মানুষরা পরিবারের রাজনীতি এবং রাজনীতির পরিবারকে রক্ষা করার চেষ্টা করে। “আজ, নামের পদবী ব্যবহার করে নির্বাচন জেতার দিন শেষ হয়েছে। কিন্তু, পরিবারতন্ত্রের রাজনীতির কিছু কুফল এখনও রয়ে গেছে … রাজনীতিতে পরিবারতন্ত্রের ফলে দেশের পরিবর্তে ব্যক্তি ও পরিবার অগ্রাধিকার পায়। ভারতের সামাজিক দুর্নীতির অন্যতম কারণ এটি”।
প্রধানমন্ত্রী যুবসম্প্রদায়কে রাজনীতিতে আসার আহ্বান জানিয়ে বলেছেন, এর মাধ্যমে পরিবার-ভিত্তিক রাজনীতির অবসান হবে। “আমাদের গণতন্ত্রকে রক্ষা করার জন্য আপনাদের রাজনীতিতে অংশগ্রহণ অত্যন্ত জরুরি। স্বামী বিবেকানন্দের মতো মহান পথপ্রদর্শক আপনারা পেয়েছেন। আর তাঁর অনুপ্রেরণায় আমাদের যুবসম্প্রদায় যদি রাজনীতিতে অংশগ্রহণ করেন, তা হলে দেশ শক্তিশালী হবেই”।
প্রধানমন্ত্রীরদপ্তর
ইঞ্জিনিয়ার্স দিবসে প্রধানমন্ত্রীর শুভেচ্ছা; এম বিশ্বেশ্বরাইয়ার জন্মবার্ষিকীতে শ্রদ্ধার্ঘ্য নিবেদন
নয়াদিল্লি, ১৫ সেপ্টেম্বর, ২০১৯
প্রধানমন্ত্রী শ্রী নরেন্দ্র মোদী ইঞ্জিনিয়ার্স দিবসে প্রযুক্তিবিদদের শুভেচ্ছা জানিয়েছেন। প্রধানমন্ত্রী স্যর এম বিশ্বেশ্বরাইয়া’কে তাঁর জন্মবার্ষিকীতে শ্রদ্ধার্ঘ্য জানিয়েছেন।
প্রধানমন্ত্রী বলেন, ‘ইঞ্জিনিয়াররা অধ্যাবসায় এবং নিষ্ঠার প্রতীক। মানবসভ্যতার উন্নয়ন তাঁদের উদ্ভাবনী ক্ষমতা ছাড়া অসম্পূর্ণ থেকে যায়। ইঞ্জিনিয়ার্স দিবসে শুভেচ্ছা জানাই। সমস্ত কঠোর পরিশ্রমী প্রযুক্তিবিদকে আমার শুভ কামনা। বিশিষ্ট প্রযুক্তিবিদ স্যর এম বিশ্বেশ্বরাইয়াকে তাঁর জন্মবার্ষিকীতে আমার শ্রদ্ধার্ঘ্য”।
CG/CB/SB
(Visitor Counter : 74
স্বাস্থ্যওপরিবারকল্যাণমন্ত্রক
কোভিড-১৯ থেকে ৭ লক্ষের-ও বেশি মানুষ সুস্থ হয়ে উঠেছেন
নয়াদিল্লী, ২০ জুলাই, ২০২০
দেশে করোনায় সুস্থতার হার ক্রমশই বাড়ছে। অন্যদিকে মৃত্যুর হার ক্রমশ কমছে। আজ পর্যন্ত দেশে করোনায় মৃত্যুর হার নেমে দাঁড়িয়েছে ২.৪৬ শতাংশে। বিশ্বের মধ্যে ভারতে কোভিড-১৯এ মৃত্যুর হার সবচেয়ে কম। কার্যকরীভাবে চিকিৎসা পদ্ধতি পরিচালনা করায় কোভিড-১৯ রোগীদের সুস্থতার হার বেড়েছে। কেন্দ্র এবং রাজ্য সরকার যৌথভাবে কোভিড-১৯এর বিরুদ্ধে লড়াই চালিয়ে যাচ্ছে। এ ক্ষেত্রে রাজ্য/কেন্দ্রশাসিত অঞ্চলগুলিকে যথাযথ সাহায্যও করা হচ্ছে। এরই অঙ্গ হিসেবে নতুন দিল্লীতে এইমস হাসপাতালে ই-আইসিইউ কর্মসূচির উদ্যোগ নেওয়া হয়েছে। দেশে কোভিডে মৃত্যুর হার লাঘব করতেই এই উদ্যোগ নেওয়া হয়েছে। এইমস এই ই-আইসিইউ কর্মসূচি পরিচালনা করবে এবং ১১টি রাজ্যের ৪৩টি বড় হাসপাতালে আইসিইউতে থাকা রোগীদের চিকিৎসা পরিষেবা ক্ষেত্রে অভিজ্ঞতা ভাগ করে নেবে ও প্রযুক্তিগতভাবে সহায়তা দান করবে। এই ধরণের ব্যবস্থা গ্রহণের ফলে সঙ্কটজনক অবস্থায় থাকা রোগীদের চিকিৎসা ক্ষেত্রে সক্ষমতা বৃদ্ধি পাবে।
এ পর্যন্ত ৭ লক্ষেরও বেশি মানুষ কোভিড-১৯ থেকে সুস্থ হয়ে উঠেছেন এবং ছাড়া পেয়েছেন। গত ২৪ ঘন্টায় কোভিড-১৯ থেকে আরোগ্য লাভ করেছেন ২২ হাজার ৬২৪ জন রোগী। এ নিয়ে বর্তমানে দেশে কোভিড-১৯এ আরোগ্যের হার দাঁড়িয়েছে ৬২.৬২ শতাংশ। হাসপাতাল ও গৃহ পর্যবেক্ষণে থাকা ৩ লক্ষ ৯০ হাজার ৪৫৯ জন সক্রিয় রোগী এখন সবরকম চিকিৎসা নজরদারির মধ্যে রয়েছে।
কোভিড-১৯ সংক্রান্ত সর্বশেষ তথ্য জানতে, নির্দেশিকা এবং উপদেশগুলির ওপর নজর রাখতে চোখ রাখুন https://www.mohfw.gov.in/ এবং @MoHFW_INDIA।
প্রযুক্তিগত সহায়তার জন্য কোন প্রশ্ন থাকলে তা পাঠানো যেতে পারে covid19[at]gov[dot]in এবং ncov2019[at]gov[dot]in এবং @CovidIndiaSeva।
কোভিড-১৯ সংক্রান্ত কোন কিছু জানার থাকলে ফোন করা যেতে পারে কেন্দ্রীয় স্বাস্থ্য ও পরিবার কল্যাণ মন্ত্রকের +91-11-23978046 অথবা 1075 টোলফ্রি নম্বরে। রাজ্য অথবা কেন্দ্রশাসিত অঞ্চলগুলির হেল্প লাইন নম্বর পাওয়া যাবে- https://www.mohfw.gov.in/pdf/coronvavirushelplinenumber.pdf।
(CG/SS/NS
পঞ্চায়তীৰাজ মন্ত্ৰালয়
গুৱাহাটীত উত্তৰ-পূবৰ ৰাজ্যসমূহৰ বাবে ২০২১ বৰ্ষৰ জনতাৰ পৰিকল্পনা অভিযানৰ সন্দৰ্ভত ৰাষ্ট্ৰীয় পৰ্যায়ৰ অৰিয়েণ্টেশ্যন কৰ্মশালা
কেন্দ্ৰীয় চৰকাৰৰ উন্নয়নমূলক আঁচনিসমূহ তৃণমূল পৰ্যায়ত পাবই লাগিবঃ কপিল মহেশ্বৰী পাটিল
উত্তৰ-পূবৰ ৰাজ্যসমূহৰ বাবে গুৱাহাটীত আজি আয়োজিত জনতাৰ পৰিকল্পনা অভিযান, ২০২১ৰ সন্দৰ্ভত ৰাষ্ট্ৰীয় পৰ্যায়ৰ অৰিয়েণ্টেশ্যন কৰ্মশালাত মুখ্য বক্তা হিচাপে পঞ্চায়তীৰাজ বিভাগৰ ৰাজ্যিক মন্ত্ৰী কপিল মহেশ্বৰী পাটিলে কেন্দ্ৰীয় চৰকাৰৰ উন্নয়নমূলক আঁচনিসমূহ তৃণমূল পৰ্যায়ত পাবই লাগিব বুলি কয়৷
তেওঁ কয় যে দেশৰ গ্ৰামাঞ্চলৰ লোকসকলৰ কল্যানৰ বাবে গাঁও পঞ্চায়তসমূহে কঠোৰ পৰিশ্ৰম কৰিছে৷ তেওঁ বিশেষকৈ উত্তৰ-পূব মণ্ডলৰ মহিলা আত্মসহায়ক গোটসমূহে অতি ফলপ্ৰসূ ৰূপত কাম কৰা বুলি উল্লেখ কৰে৷ তেওঁ অংশগ্ৰহণকাৰীসকলক গাঁও সভাত অধিক হাৰত মহিলাক জড়িত কৰাৰ আহ্বান জনায়, যাতে তেওঁলোকে তেওঁলোকৰ সমস্যাৱলী অৱগত কৰাৰ লগতে চৰকাৰী আঁচনিসমূহৰ সুবিধা ল’ব পাৰে৷
মন্ত্ৰী পাটিলে লগতে উন্নয়নমূলক আঁচনিসমূহৰ সন্দৰ্ভত পত্ৰ বিতৰণৰ ওপৰত গুৰুত্ব আৰোপ কৰে, যাতে গ্ৰামাঞ্চলৰ জনতাই এই ক্ষেত্ৰত সজাগ হৈ আঁচনিসমূহৰ অধিক সুবিধা উপভোগ কৰিব পাৰে৷
গাঁও পঞ্চায়ত উন্নয়ন পৰিকল্পনা ৰ অন্তৰ্ভূক্তিমূলক আৰু উৎকৰ্ষমূলক প্ৰস্তুতিৰ লক্ষ্যৰে ‘সবকী যোজনা, সবকা বিকাশ’ শীৰ্ষক জনতাৰ পৰিকল্পনা অভিযানৰ শুভাৰম্ভ কৰা হৈছিল৷ ‘সবকী যোজনা, সবকা বিকাশ’ৰ উদ্দেশ্য হৈছে নিৰ্বাচিত প্ৰতিনিধি আৰু আত্মসহায়ক গোটসমূহক ব্যাপক ৰূপত শক্তিশালী কৰা৷
এনআইআৰডিপিআৰ-এনইআৰচিয়ে পঞ্চায়তীৰাজ মন্ত্ৰালয়ৰ সহযোগত গুৱাহাটীত দিনযোৰা কাৰ্যসূচীৰে এই কৰ্মশালা আয়োজন কৰে৷ কৰ্মশালাত উত্তৰ-পূবৰ আঠখন ৰাজ্যৰ প্ৰতিনিধিয়ে অংশগ্ৰহণ কৰাৰ লগতে জনতাৰ পৰিকল্পনা অভিযানৰ সন্দৰ্ভত তেওঁলোকৰ অভিজ্ঞতা বিনিময় কৰে৷
প্রধানমন্ত্রীরদপ্তর
প্রধানমন্ত্রী আগামীকাল আত্মনির্ভর ভারত স্বয়ংপূর্ণ গোয়া কর্মসূচির সুফলভোগী ও অংশীদারদের সঙ্গে মত বিনিময় করবেন
নতুন দিল্লি, ২২ অক্টোবর, ২০২১
প্রধানমন্ত্রী শ্রী নরেন্দ্র মোদী আগামীকাল বেলা ১১টায় ভিডিও কনফারেন্সের মাধ্যমে আত্মনির্ভর ভারত স্বয়ংপূর্ণ গোয়া কর্মসূচির সুফলভোগী ও অংশীদারদের সঙ্গে মত বিনিময় করবেন। মত বিনিয়ম পর্ব শেষে তিনি ভাষণ দেবেন।
প্রধানমন্ত্রীর আত্মনির্ভর ভারত গঠনের আহ্বানে উদ্বুদ্ধ হয়ে ২০২০-র ১ অক্টোবর স্বয়ংপূর্ণ গোয়া কর্মসূচির সূচনা হয়। এই কর্মসূচির আওতায় স্বয়ংপূর্ণ মিত্র হিসেবে রাজ্য সরকারি আধিকারিককে নিয়োগ করা হয়। এই সরকারি আধিকারিক নির্দিষ্ট একটি পঞ্চায়েত বা পুরসভায় গিয়ে সাধারণ মানুষের সঙ্গে মত বিনিময় করেন। বিভিন্ন সরকারি দপ্তরের সঙ্গে সমন্বয়সাধন করেন। সেই সঙ্গে যোগ্য সুফলভোগীদের কাছে যাতে সরকারি কর্মসূচির সুযোগ-সুবিধা পৌঁছে যায়, তা সুনিশ্চিত করেন।
এই উপলক্ষে গোয়ার মুখ্যমন্ত্রী শ্রী প্রমোদ সাওয়ন্ত উপস্থিত থাকবেন।
CG/BD/AS/
(
সামাজিকন্যায়ওক্ষমতায়নমন্ত্রক
জাতীয় অনুন্নত শ্রেণী অর্থ ও উন্নয়ন নিয়মের জন্য অর্থের সংস্থান
নতুন দিল্লি, ২৮ জুলাই, ২০২১
সামাজিক ন্যায় ও ক্ষমতায়ন মন্ত্রকের পক্ষ থেকে জাতীয় অনুন্নত শ্রেণী অর্থ ও উন্নয়ন নিগম, এনবিসিএফডিসি'র জন্য বিগত তিন বছরে যে পরিমাণ অর্থ মঞ্জুর করা হয়েছে তা হচ্ছে-
২০১৮-১৯--- ১০০ কোটি টাকা।
২০১৯-২৯--- ১৩০ কোটি টাকা।
২০২০-২১--- ৫৫.৪০ কোটি টাকা।
জাতীয় অনুন্নত শ্রেণী অর্থ ও উন্নয়ন নিয়ম তহবিলের চাহিদা মেটাতেও সক্ষম হয়েছে।
আজ রাজ্যসভায় এক লিখিত প্রশ্নের জবাবে সামাজিক ন্যায় ও ক্ষমতায়ন মন্ত্রকের প্রতিমন্ত্রী সুশ্রী প্রতিমা ভৌমিক এই তথ্য জানিয়েছেন।
CG/ SB
(Visitor Counter : 71
সড়কপরিবহণওমহাসড়কমন্ত্রক
২০২১ এর মোটর ভেহিকেলসের নিয়মাবলীর বাস্তবায়নের সুফল
নতুন দিল্লি, ২রা ফেব্রুয়ারী , ২০২২
সড়ক পরিবহণ ও মহাসড়ক মন্ত্রকের প্রাপ্ত তথ্য অনুযায়ী নিয়মভঙ্গ করে গাড়ি চালানোর জন্য সড়ক দুর্ঘটনার সর্বশেষ তথ্য প্রকাশিত হয়েছে। এই তথ্য অনুযায়ী ২০১৮ সালে আইন ভঙ্গ করে গাড়ি চালানোর কারণে ৪ লক্ষ ৬৭ হাজার ৪১টি দুর্ঘটনা ঘটেছিল। ২০২০ সালে তা কমে দাঁড়ায় ৩ লক্ষ ৬৬ হাজার ১৩৮। বেশি জোরে গাড়ি চালানোর কারণে ২০১৮ সালে ৩ লক্ষ ১০ হাজার ৬১২ এবং ২০২০ সালে ২ লক্ষ ৬৫ হাজার ৩৪৩টি দুর্ঘটনা ঘটেছে। মদ্যপ অবস্থায় গাড়ি চালানোর কারণে ২০১৮ সালের ১২ হাজার ১৮টি দুর্ঘটনা ঘটেছে। ২০২০ সালে তা কমে দাঁড়িয়েছে ২০ হাজার ২২৮। লালবাতির নিয়ম না মেনে গাড়ি চালানোয় ২০১৮ সালে ৪ হাজার ৪৪১টি এবং ২০২০ সালে ২ হাজার ৭২১টি দুর্ঘটনা ঘটেছে। গাড়ি চালাতে চালাতে মোবাইল ফোন ব্যবহার করার কারণে ২০১৮ সালে ৯ হাজার ৩৯টি এবং ২০২০ সালে ৬ হাজার ৭৫৩টি দুর্ঘটনা ঘটেছে।
মন্ত্রকের প্রাপ্ত তথ্য অনুসারে নতুন আইনের কারণে যে জরিমানা আদায় করা হয়েছে, তার নিরিখে ২০১৯ সালের পয়লা সেপ্টেম্বর থেকে ৩১শে ডিসেম্বর পর্যন্ত ৫৫০ কোটি ৭৩ লক্ষ ২৮০৪ টাকা আয় হয়েছে। ২০২০ সালে এই অর্থের পরিমাণ ১৫৬ কোটি ৪৫ লক্ষ ৭২ হাজার টাকার বেশি। ২০২১ সালে নতুন আইনের ফলে জরিমানা আদায় হয়েছে ২১০০ কোটি টাকার বেশি। পশ্চিমবঙ্গে ২০২১ সালে জরিমানা থেকে আয় হয়েছে ২ লক্ষ ৬০ হাজার টাকার বেশি। আসামে ২০১৯ এর পয়লা সেপ্টেম্বর থেকে ৩১শে সেপ্টেম্বর পর্যন্ত আয় হয়েছে ৯০ লক্ষ ৭৪ হাজার টাকা। ২০২০ সালে এই পরিমাণ ছিল ১৪ কোটি ৮৪ লক্ষ ৬৯ হাজার এক টাকা। ২০২১ সালে আসামে জরিমানা বাবদ আয় হয়েছে ৫২ কোটি ৮৩ লক্ষ টাকার বেশি। ত্রিপুরাতে পয়লা সেপ্টেম্বর থেকে ৩১শে ডিসেম্বর পর্যন্ত জরিমানা বাবদ আয় হয়েছে এক হাজার টাকা। ২০২০ সালে আদায়কৃত জরিমানার ৩৫ লক্ষ ৯২০০ টাকা। ২০২১ সালে আয় হয়েছে ১ কোটি ৩৭ লক্ষ ২৯ হাজার ৬০০ টাকা।
মন্ত্রক জানিয়েছে, নতুন আইনের বলে কত জন শাস্তি পেয়েছেন তার উল্লেখ নেই। তবে, ২০১৯ সালে বেপরোয়া গাড়ি চালানোর অভিযোগে ৭০ হাজার ৪৪৪টি চালান কাটা হয়েছে। ২০২০ সালে ৫৬ হাজার ২০৪টি এবং ২০২১ সালে ৪৮ হাজার ১৪৪টি চালান কাটা হয়েছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি।
(CG/CB/SFS
অর্থমন্ত্রক
তামিলনাডুতে আবাসন ক্ষেত্রের প্রকল্পর জন্য কেন্দ্র ও বিশ্ব ব্যাঙ্কের মধ্যে চুক্তি সম্পাদন
নতুন দিল্লি, ৩০শে জুন, ২০২০
তামিলনাডুর নিম্ন আয়ের লোকেদের জন্য আয়ত্তের মধ্যে আবাসন প্রকল্পের সুযোগ করে দিতে কেন্দ্র ও তামিলনাডু সরকার, বিশ্ব ব্যাঙ্কের সঙ্গে একটি চুক্তি স্বাক্ষর করেছে।
ফার্স্ট তামিলনাডু হাউজিং সেকটর স্ট্রেংদেনিং প্রোগ্রাম প্রকল্পের জন্য ২০ কোটি মার্কিন ডলারের ও তামিলনাডু হাউসিং অ্যান্ড হ্যাবিটেট ডেভেলপমেন্ট প্রকল্পের জন্য ৫ কোটি মার্কিন ডলারের অর্থ সাহায্যর চুক্তির ফলে রাজ্যে আবাসন ক্ষেত্রে উন্নতি হবে।
আবাসনের জন্য রাজ্যের মাধ্যমে প্রত্যক্ষ ব্যবস্থা করার পরিবর্তে নাগরিকরা যাতে সহজেই নিজেদের সাধ্য অনুযায়ী বাড়ির ব্যবস্থা করতে পারেন, ২০ কোটি মার্কিন ডলারের ফার্স্ট তামিলনাডু হাউজিং সেকটর স্ট্রেংদেনিং প্রোগ্রাম প্রকল্পের মাধ্যমে সেটি নিশ্চিত করা হবে। এর ফলে নিম্ন আয়ের নাগরিকদের জন্য বেসরকারী সংস্থাগুলি যাতে আবাসন প্রকল্প তৈরি করে, তার জন্য উৎসাহ দেওয়া হবে।
ঋণ সংক্রান্ত চুক্তির জন্য কেন্দ্রের অর্থ মন্ত্রকের আর্থিক বিষয় দপ্তরের অতিরিক্ত সচিব শ্রী সমীর খারে এবং বিশ্ব ব্যাঙ্কের জন্য ভারত শাখার নির্দেশক শ্রী জুনায়েদ কামাল আহমেদ স্বাক্ষর করেন। প্রকল্প সংক্রান্ত চুক্তির জন্য তামিল নাডু সরকারের মূখ্য রেসিডেন্ট কমিশনার শ্রী হিতেশ কুমার এস মাকওয়ানা এবং বিশ্ব ব্যাঙ্কের জন্য ভারত শাখার নির্দেশক শ্রী জুনায়েদ কামাল আহমেদ স্বাক্ষর করেন।
শ্রী খাড়ে বলেন, তামিল নাডু সরকারের ‘ভিশন ডকুমেন্ট’ অনুসারে সকলের জন্য নিরাপদ ও সাধ্যের মধ্যে আবাসনের ব্যবস্থা করা অন্যতম লক্ষ। প্রধানমন্ত্রী আবাস যোজনা  ও বিশ্ব ব্যাঙ্কের এই দুটি প্রকল্পের ফলে রাজ্যের শহরাঞ্চলের দরিদ্র মানুষরা উন্নত আবাসনের সুবিধে পাবেন।
তামিলনাডুর মোট জনসংখ্যার অর্ধেক শহরাঞ্চলের বাসিন্দা, ২০৩০ সালের মধ্যে রাজ্যের ৬৩ শতাংশ মানুষ শহরবাসী হবেন। এছাড়া শহরগুলিতে বসবাসরত ১৬.৬% মানুষ౼৬০ লক্ষ বস্তি এলাকায় থাকেন।
কোভিড-১৯ মহামারীর ফলে শহরে দারিদ্র বৃদ্ধি, মানব সম্পদ ও জীবিকা সঙ্কট দেখা দিতে পারে বলে শ্রী আহমেদ আশংকা করেন। সেই দিক থেকে এই প্রকল্প গুলি পিছিয়ে পড়া শ্রেণীর মানুষদের পক্ষে সহায়ক হবে।
একই সঙ্গে তামিলনাডু হাউসিং অ্যান্ড হ্যাবিটেট ডেভেলপমেন্ট প্রকল্পের জন্য বিশ্ব ব্যাঙ্কের ৫ কোটি মার্কিন ডলারের প্রকল্পটি শহরাঞ্চলের আবাসনে আর্থিক সহায়তা দেবে। নবগঠিত তামিলনাডু শেল্টার ফান্ডকে ৩ কোটি ৫০ লক্ষ মার্কিন ডলার অংশীদারীত্বের সাহায্য করবে।
বিশ্ব ব্যাঙ্কের ইউনহি কিম জানান, দ্রুত নগরায়নের এই সময়ে রাষ্ট্রায়ত্ব উদ্যোগে আবাসনের চাহিদা পূরণ করা সম্ভব নয়। তামিলনাডু হাউসিং অ্যান্ড হ্যাবিটেট ডেভেলপমেন্ট প্রকল্পের প্রধান, নগরায়ন বিশেষজ্ঞ শ্রী অভিজিৎ শঙ্কর রায় জানিয়েছেন, এই দুটি প্রকল্প রাজ্যের আবাসন ক্ষেত্রে সংস্কার ও পরিবর্তন আনবে।
CG/CB
(Visitor Counter : 98
সারওরসায়নমন্ত্রক
রাষ্ট্রায়ত্ত সংস্থা এইচআইএল  পঙ্গপালের আক্রমণ ঠেকাতে ইরানে কিটনাশক পাঠাচ্ছে
নয়াদিল্লি, ২৪ মে, ২০২০
কোভিড-১৯ লকডাউনের ফলে পরিবহণগত সমস্যা ছাড়াও একাধিক বাধা-বিপত্তির দরুণ রাষ্ট্রায়ত্ত এইচআইএল  সংস্থা কৃষি ক্ষেত্রের জন্য পর্যাপ্ত পরিমাণে কীটনাশক উৎপাদন ও তার সরবরাহ করতে সক্ষম হয়েছে।
সংস্থাটি এখন ভারত ও ইরান দু’দেশের সরকারের চুক্তির আওতায় সেদেশে পঙ্গপালের আক্রমণ রোধে ২৫ মেট্রিক টন মেলাথিয়ন টেকনিক্যাল কীটনাশক উৎপাদন ও সরবরাহ প্রক্রিয়া শুরু করেছে। ইরানে এ ধরনের কিটনাশক সরবরাহের জন্য ভারতের বিদেশ মন্ত্রকের পক্ষ থেকে সংস্থাটির সঙ্গে যোগাযোগ করা হয়।
ইতিমধ্যেই রাষ্ট্রায়ত্ত এই সংস্থাটি ল্যাটিন আমেরিকার দেশ পেরু-তে ১০ মেট্রিক টন কিটনাশক নিয়ন্ত্রণ ওষুধ ম্যানকোজেব রপ্তানি করেছে। আগামী এক সপ্তাহের মধ্যে আরও ১২ মেট্রিক টন এ ধরনের কীটনাশক রপ্তানি করা। এছাড়াও, সংস্থাটির পক্ষ থেকে রাজস্থান, পাঞ্জাব, ওডিশা ও অন্ধ্রপ্রদেশে ৩১৪ মেট্রিক টন ডিডিটি সরবরাহ করা হয়েছে। লকডাউনের সময় গত ১৫ই মে থেকে এইচআইএল ইন্ডিয়া লিমিটেড কৃষি ক্ষেত্রের জন্য ১২০ মেট্রিক টন মেলাথিয়ন টেকনিক্যাল কিটনাশক, ২৮৮ মেট্রিক টন ডিডিটি, ২১ মেট্রিক টন মরশুমী সার হিলগোল্ড এবং ১২ মেট্রিক টন ম্যানকোজেব কিটনাশক রপ্তানির জন্য উৎপাদন করেছে।
(CG/BD/SB
বিজ্ঞানওপ্রযুক্তিমন্ত্রক
অদূর ভবিষ্যতে বিশ্বে ভারতের গ্রীণ হাইড্রোজেন হাব হয়ে ওঠার সম্ভাবনা রয়েছে
নতুন দিল্লি, ৩ সেপ্টেম্বর, ২০২১
কেন্দ্রীয় বিজ্ঞান ও প্রযুক্তি মন্ত্রী ডঃ জিতেন্দ্র সিং বলেছেন, অদূর ভবিষ্যতে বিশ্বে ভারতের গ্রীণ হাইড্রোজেন হাব হয়ে ওঠার সম্ভাবনা রয়েছে। তিনি বলেন, প্রধানমন্ত্রী শ্রী নরেন্দ্র মোদী পরিশ্রুত ও দূষণ মুক্ত শক্তি উৎপাদনে সর্বোচ্চ অগ্রাধিকার দিয়েছেন। এই লক্ষ্যে তিনি সপ্তাহ দুয়েক আগে ৭৫ তম স্বাধীনতা দিবস উপলক্ষে লালকেল্লার প্রাকার থেকে জাতির উদ্দেশে ভাষণে হাইড্রোজেন মিশন চালু করার কথা ঘোষণা করেন।
ডঃ সিং আজ নতুন দিল্লিতে আন্তর্জাতিক জলবায়ু শীর্ষ সম্মেলন ২০২১ : ভারতে হাইড্রোজেনের অনুকূল বাতাবরণ গড়ে তোলা শীর্ষক অনুষ্ঠানে ভাষণ দিচ্ছিলেন। তিনি বলেন, জৈব জ্বালানী, পুনর্নবিকরণযোগ্য শক্তি এবং গ্রীণ হাইড্রোজেনের ক্রমবর্ধমান ব্যবহারের দরুণ ভারত কার্বন নিঃসরণ কমানোর লক্ষ্যে অগ্রণী ভূমিকা পালনে প্রস্তুত। এই লক্ষ্যে তিনি ২০৫০-এর মধ্যে কার্বন নিঃসরণের পরিমাণ শূন্যতে নামিয়ে আনার লক্ষ্যে সরকারের দৃঢ় অঙ্গিকারের কথা পুনরায় ব্যক্ত করেন।
তিনি আরও জানান, যানবাহন ক্ষেত্রের পাশাপাশি ইস্পাত, সিমেন্ট সহ অন্যান্য শিল্পে সরকার হাইড্রোজেন জ্বালানী ও প্রযুক্তির ব্যবহার বাড়াতে উৎসাহ দিচ্ছে। কার্বন নিঃসরণের পরিমাণ কমিয়ে আনার লক্ষ্যে ভারত ৪৫০ গিগাওয়াট পুনর্নবিকরণযোগ্য শক্তি উৎপাদনের লক্ষ্য স্থির করেছে। এই লক্ষ্য অর্জনে ভারত সঠিক পথে এগিয়ে চলেছে। পুনর্নবিকরণযোগ্য শক্তি উৎপাদনে কম খরচের ফলে ভারত স্বল্প খরচে হাইড্রোজেন উৎপাদনের লক্ষ্যে অগ্রসর হচ্ছে। তাই অদূর ভবিষ্যতে ভারত সমগ্র বিশ্বে হাইড্রোজেন রপ্তানি হাব হয়ে উঠবে বলেও তিনি অভিমত প্রকাশ করেন। তিনি জানান, ২০৩০ নাগাদ পূর্ব এশিয়া ও ইউরোপে বার্ষিক গ্রীণ হাইড্রোজেন রপ্তানির পরিমাণ দাঁড়াবে ১০.৪ বিলিয়ন টন। এই লক্ষ্যে সরকার গ্রীণ হাইড্রোজেন উৎপাদনের সঙ্গে যুক্ত সংশ্লিষ্ট সব পক্ষকে সহায়তা দিতে প্রস্তুত।
ডঃ সিং আরও বলেন, গত ৭ বছরে সমগ্র বিশ্ব দেখেছে কিভাবে প্রধানমন্ত্রী শ্রী মোদী জলবায়ু পরিবর্তনের চ্যালেঞ্জের মোকাবিলায় গ্রীণ টেকনলোজির ব্যবহার বাড়াতে অগ্রণী ভূমিকা নিয়েছেন। তিনি বলেন, স্বাধীনতা দিবসের ভাষণে শ্রী মোদী পুনরায় একথা উল্লেখ করেছেন যে, ভারত যখন ২৫ বছর পর স্বাধীনতার শতবর্ষ উদযাপন করবে তখন বিজ্ঞান ও প্রযুক্তি গুরুত্বপূর্ণ ভূমিকা নেবে। ডঃ সিং বলেন, প্রযুক্তিগত উদ্ভাবনের উদ্দেশ্যই হল, সাধারণ মানুষের জীবন-যাপনকে আরও সহজ ও সরল করে তোলা।
ডঃ সিং বলেন, গ্রীণ হাইড্রোজেন উৎপাদনে প্রধানমন্ত্রী যে অগ্রাধিকার দিয়েছেন তার সঙ্গে সঙ্গতি রেখে দেশে স্বল্প খরচে গ্রীণ হাইড্রোজেন উৎপাদন, মজুত ও বন্টনের ক্ষেত্রে এক উচ্চাকাঙ্খী লক্ষ্য স্থির হয়েছে। তিনি বলেন, ভারতে শক্তি চাহিদা অভূতপূর্ব ভাবে বৃদ্ধি পেতে চলেছে। কিন্তু এই পরিস্থিতিতে পুনর্নবিকরণযোগ্য ক্ষেত্রে ভারতের অবদান ২০৫০ নাগাদ মোট বিদ্যুৎ উৎপাদনের ৫০ শতাংশ করার লক্ষ্য স্থির হয়েছে।
CG/BD/AS/
(Visitor Counter : 162
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লি, ২৮ জানুয়ারি, ২০২২
দেশব্যাপী টিকাকরণ অভিযানের আওতায় এখনও পর্যন্ত ১৬৪ কোটি ৪৪ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ২১ লক্ষ ৫ হাজার ৬১১
মোট আক্রান্তের মধ্যে সুস্পষ্টভাবে করোনায় আক্রান্তের হার ৫.১৮ শতাংশ
জাতীয় স্তরে সুস্থতার হার বর্তমানে ৯৩.৬০ শতাংশ
দেশে গত ২৪ ঘণ্টায় সুস্থ হয়েছেন ৩ লক্ষ ৪৭ হাজার ৪৪৩ জন, এর ফলে মোট সুস্থতার সংখ্যা ৩ কোটি ৮০ লক্ষ ২৪ হাজার ৭৭১
দেশে গত ২৪ ঘণ্টায় নতুন করে আক্রান্ত হয়েছেন ২ লক্ষ ৫১ হাজার ২০৯ জন
দৈনিক ভিত্তিতে আক্রান্তের হার ১৫.৮৮ শতাংশ
সাপ্তাহিক ভিত্তিতে আক্রান্তের হার ১৭.৪৭ শতাংশ
এখনও পর্যন্ত মোট নমুনা পরীক্ষার সংখ্যা ৭২ কোটি ৩৭ লক্ষ; দেশে গত ২৪ ঘণ্টায় ১৫ লক্ষ ৮২ হাজার ৩০৭টি নমুনা পরীক্ষা হয়েছে
CG/BD/DM/
(Visitor Counter : 111
রেলমন্ত্রক
সোমবার থেকে মেট্রো পরিষেবা বাড়ছে
কলকাতা, ৮ এপ্রিল, ২০২১
আগামী ১২ এপ্রিল, সোমবার থেকে যাত্রীদের সুবিধার্থে মেট্রো রেলের পরিষেবা বাড়ানো হচ্ছে। সপ্তাহে সোম থেকে শুক্রবার পর্যন্ত কবি সুভাষ এবং দমদম স্টেশনের মধ্যে ২৫২টির পরিবর্তে ২৫৮টি ট্রেন চলবে। এছাড়াও, কবি সুভাষ এবং দক্ষিণেশ্বর স্টেশনের মধ্যে ১৭২টির পরিবর্তে ১৭৩টি ট্রেন চালু থাকবে।
দক্ষিণেশ্বর থেকে কবি সুভাষ পর্যন্ত আপের দিকে ৮৫টি ট্রেন চলবে।
দমদম থেকে দক্ষিণেশ্বর পর্যন্ত আপের দিকে পাঁচটি ট্রেন চলবে।
দক্ষিণেশ্বর থেকে কবি সুভাষ পর্যন্ত ডাউনের দিকে ৮৭টির পরিবর্তে ৮৮টি ট্রেন চলবে।
প্রথম এবং শেষ ট্রেন পরিষেবার সময় অপরিবর্তিত থাকছে। এছাড়া শনিবার এবং রবিবার ট্রেনের সময়সূচি অপরিবর্তিত থাকছে। টোকেনের ব্যবস্থা থাকছে না।
SSS/SS/AS/
(Visitor Counter : 12
উত্তর-পূর্বাঞ্চলেরউন্নয়নসংক্রান্তমন্ত্রক
কেন্দ্রীয় মন্ত্রী ডক্টর জিতেন্দ্র সিং জানিয়েছেন, ইসরো মহাকাশ প্রযুক্তি ব্যবহার করে উন্নয়নমূলক প্রকল্পগুলি রূপায়নে সাহায্য করবে
নতুন দিল্লি, ০৯ জুন, ২০২১
উত্তর-পূর্বাঞ্চল উন্নয়ন মন্ত্রকের স্বাধীন দায়িত্বপ্রাপ্ত মন্ত্রী জিতেন্দ্র সিং আজ জানিয়েছেন যে ভারতীয় মহাকাশ গবেষণা কেন্দ্র, ইসরো মহাকাশ প্রযুক্তি ব্যবহার করে উন্নয়নমূলক প্রকল্পগুলি রূপায়ণ করতে সহায়তা করবে। মন্ত্রকের আধিকারিক এবং ইসরোর বিজ্ঞানীদের সাথে আজ এক উচ্চ পর্যায়ের বৈঠকে পৌরহিত্য করে কেন্দ্রীয় মন্ত্রী বলেন, উত্তর-পূর্বাঞ্চলের আটটি রাজ্যের মধ্যে ছটি রাজ্য তাদের বিশেষ কিছু প্রস্তাবের কথা জানিয়েছেন। যে গুলি রূপায়নের ক্ষেত্রে ইসরোর সাহায্য নেওয়া হবে। বাকি দুটি রাজ্য সিকিম এবং আসাম খুব শীঘ্রই তাদের প্রস্তাবগুলি জমা দেবে।
কেন্দ্রীয় মন্ত্রী জানান, ইসরো ইতিমধ্যেই উত্তর-পূর্বাঞ্চলের আটটি রাজ্যের ২২১ টি স্থানে ৬৭ টি প্রকল্পের জিও ট্যাগিং করেছে। যা সারা দেশের মধ্যে এই প্রথম।
কেন্দ্রীয় মন্ত্রী বলেন, প্রধানমন্ত্রী শ্রী নরেন্দ্র মোদীর নেতৃত্বে এই সরকারের আমলে ইসরো কেবলমাত্র মহাকাশে উপগ্রহ পাঠিয়ে তাদের কর্তব্য পালন করেনি। এর পাশাপাশি দেশের উন্নয়নমূলক প্রকল্প গুলি রূপায়নের ক্ষেত্রেও তারা এগিয়ে এসেছে।
CG/ SB
(Visitor Counter : 132
বিজ্ঞানওপ্রযুক্তিমন্ত্রক
আইআইটি হায়দরাবাদ জৈব জ্বালানি সরবরাহ শৃঙ্খল ব্যবস্থাপনা গবেষণার জন্য কৃত্রিম বুদ্ধিমত্তা ব্যবহার করে থাকে
নয়াদিল্লি, ৩ জুলাই, ২০২০
জৈব-জ্বালানি বিশ্ব জুড়ে বিজ্ঞানীদের মধ্যে ব্যাপক সাড়া ফেলেছে। জীবাশ্ম জ্বালানি ব্যবহারের সঙ্গে জড়িয়ে রয়েছে কার্বন নিঃসরণ। এই কার্বন নিঃসরণ হ্রাস করার জন্য বিশ্ব জুড়ে সব দেশই এগিয়ে এসেছে। এক্ষেত্রে বিকল্প হিসেবে জৈব-জ্বালানির গুরুত্ব বেড়েছে। ভারতেও জৈব-জ্বালানির বিষয়ে গবেষণার কাজ শুরু হয়েছে।
ইন্ডিয়ান ইনস্টিটিউট অফ টেকনলজি  হায়দরাবাদের গবেষকরা দেশে জ্বালানি ক্ষেত্রে জৈব জ্বালানির সহজ উপায় এবং প্রতিবন্ধকতা - এই দুটিই বোঝার জন্য বিভিন্ন দিক নিয়ে গবেষণার কাজ শুরু করেছে। জৈব-জ্বালানির ফলে গ্রিন হাউজ গ্যাস নিঃসরণ যেমন কমাবে, তেমনই মানুষের জীবন রক্ষাতেও সাহায্য করবে।
হায়দরাবাদ আইআইটি-র কেমিক্যাল ইঞ্জিনিয়ারিং বিভাগের গবেষক ডঃ কিশলয় মিত্র জানিয়েছেন, খাদ্য নয় এমন সামগ্রী থেকে জৈব-জ্বালানি উৎপাদনে বিশেষ গুরুত্ব দিতে হবে। খড়, কাঠ, কৃষিজ বর্জ্য সহ অন্যান্য সামগ্রী থেকে জৈব-জ্বালানি উৎপাদন করতে হবে। তবে, কার্বন নিঃসরণের বিষয়টিও মাথায় রাখা প্রয়োজন বলে তিনি জানান। দেশের বেশ কয়েকটি অঞ্চলে জৈব বিদ্যুৎ উৎপাদনের জন্য একাধিক প্রযুক্তি কাজে লাগানো হয়েছে। এক্ষেত্রে ভারত সরকার যথাযথ সহায়তা করছে। জৈব-জ্বালানির কাজে কৃত্রিম বুদ্ধিমত্তাকে কাজে লাগানোর বিষয়েও গুরুত্ব আরোপ করেছেন আইআইটি হায়দরাবাদের বিশিষ্ট গবেষক কপিল গুমতে। জৈব-জ্বালানি উৎপাদনের ক্ষেত্রে তিনি সরবরাহ শৃঙ্খল ব্যবস্থাপনার ওপর জোর দেন। তিনি বলেন, এমনভাবে প্রযুক্তির ব্যবহার করতে হবে যাতে পরিবেশ ও আর্থিক বিষয় – উভয় ক্ষেত্রেই লাভবান হওয়া যায়।
(CG/SS/DM
রাষ্ট্রপতিরসচিবালয়
দশেরা উপলক্ষ্যে রাষ্ট্রপতির শুভেচ্ছা
নতুন দিল্লি, ২৪শে অক্টোবর, ২০২০
রাষ্ট্রপতি শ্রী রামনাথ কোবিন্দ, দশেরা উপলক্ষ্যে দেশবাসীকে তাঁর শুভেচ্ছা জানিয়েছেন।
এক বার্তায় রাষ্ট্রপতি বলেছেন, “দশেরার এই পবিত্র উৎসবে আমি সকল দেশবাসী এবং বিদেশে বসবাসরত সকল ভারতীয়কে আন্তরিক শুভেচ্ছা ও অভিনন্দন জানাই।
এই উৎসব অধর্মের বিরুদ্ধে ধর্মের এবং অসত্যের বিরুদ্ধে সত্যের বিজয়ের প্রতীক। সারা ভারতজুড়ে বিভিন্ন ভাবে এই উৎসব পালিত হয়। ভারতের সাংস্কৃতিক ঐক্যকে দৃঢ় করার এই উৎসব আমাদের সকলে মিলে একসঙ্গে, সম্প্রীতির পরিবেশে বাঁচার উৎসব এবং অশুভের বিরুদ্ধে বাঁচার বার্তা এই উৎসবের মাধ্যমে দেওয়া হয়।
মর্যাদা পুরুষোত্তম শ্রী রামের জীবনের সঙ্গে এই উৎসব জড়িয়ে রয়েছে। তাঁর জীবন থেকে আমরা নৈতিকতা এবং মর্যাদা পালনের ধারণা পেয়ে থাকি। আমি প্রার্থনা করি আনন্দ ও উচ্ছ্বাসের উৎসব দশেরা বর্তমান মহামারীর নেতিবাচক প্রভাব থেকে দেশবাসীকে সুস্থ রাখুক এবং সকলের জীবনে সমৃদ্ধি নিয়ে আসুক।”
CG/CB/SFS
(Visitor Counter : 99